《三年衔恤绝不吟诗既奉详祭独绪摧裂偶得古诗》
宋代·程公许

母慈不逮养，翁建长相依。
重关一囘首，及瓜时当归。
平安墨未乾，讳问心有疑。
蚕足跛菅屦，高堂空繐帏。
冈象不可索，流光倏如驰。
五鼎嗟奚及，一生风树悲。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。